স্টাফ রিপোর্টার \ হবিগঞ্জ সদর উপজেলার প্রাণ আরএফএল কোম্পানীর শ্রমিককে উত্যক্ত করার অভিযোগে লিটন মিয়া (২৫) নামে এক লম্পটকে গণধোলাই দিয়েছে সুপারভাইজারসহ একদল শ্রমিক। সে উপজেলার শৈলজুড়া গ্রামের মিজাজ আলীর পুত্র। গতকাল শনিবার সকালে এ ঘটনা ঘটে। সুপারভাইজার সুত্রে জানা যায়, লিটন কিছুদিন ধরে কোম্পানীতে শ্রমিকের কাজ করতো। গতকাল শনিবার সকালে লিটন এক মহিলা শ্রমিককে উত্যক্ত করছিল। বিষয়টি আঁচ করতে পেরে লিটনকে গণধোলাই দেয়া হয়। গুরুতর অবস্থায় তাকে হবিগঞ্জ সদর হাসপাতালে ভর্তি করা হয়।